Moshanyana o nenoa ke ba habo le ba ikarabelang – moafrikafmradio: The Most Authoritative Radio Ever!
Moshanyana o nenoa ke ba habo le ba ikarabelang
Moshanyana ee litaba tsa hae esale li qoqoa mananeong a fapakaneng a Moafrika Fm, a re o nenoa ke ba habo ’m’ae, ee esale a ikela AfrikaBoroa, joale ha ba batle ho nka boikarabelo ka eena, o re o ntse a tsoela-pele ho seleballoa ke bophelo.
Mpho Nkheli oa Thabana-Morena Ha ’Malichaba Shakhane, Mafeteng,o re o bua tjena hobane mohlanka oa Lekala la Ntšetsopele ea Sechaba seterekeng seo, o mo boleletse hore, tharollo bakeng sa litaba tsa hae, ke hore a mpe a bolokoe toronkong, hoba ha ho motho ea batlang ho lula le eena.
Momameli o tla hopola hore Mpho Nkheli o ne a amoheloe ke e mong oa bamameli ba Moafrika Fm, monghali Hotsekoang Maselela oa Ha-Jimisi, ea neng a tlalehele Lehakoe la Litaba hore, eo o nyametse, le hoja a sa mo senyetsa.
Phala ea Lekala la Ntšetso-pele ea Sechaba e ile a tšepisa Lehakoe la Litaba la Moafrika ho le fumanela bo-‘nete ba taba ena,’me Lehakoe le tla lula le lebeletse.
Previous PostSesosa sa lefu la Pitso Pitso se hana ho hlakaNext PostMoshanyana o nyamella lelapa, fono ea hae e arajoa ke mosali ea seng a tsejoa